ORDE do 7 de febreiro de 2008 pola que se fai pública a composición do Consello Social da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 25/02/2008

A Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, define no seu artigo 14 o consello social como o órgano de participación da sociedade na universidade, indicando que debe exercer como elemento de interrelación entre a sociedade e a universidade, e remitindo en canto á súa composición, funcións e designación dos seus membros, á lei da comunidade autónoma correspondente.
A Lei 1/2003, do Parlamento de Galicia, do 9 de maio, dos consellos sociais do sistema universitario de Galicia, regula o consello social de cada unha das universidades públicas que integran o sistema universitario de Galicia como órgano colexiado de goberno da universidade que garante a participación da sociedade na vida universitaria galega.
O artigo 7 desta lei determina a composición do consello social e os procedementos de designación e nomeamento dos seus membros.
Neste senso, a Universidade de Vigo, en uso das súas competencias, procedeu á designación dos representantes que lle corresponden segundo o disposto no artigo 7.2º da Lei 1/2003, do 9 de maio, dos consellos sociais do sistema universitario de Galicia, e remitiulle as correspondentes comunicacións ao seu consello social.
Do mesmo xeito, cada unha das institucións e entidades previstas no artigo 7.3º da citada Lei 1/2003 remitiulle ao consello social e este á Consellería de Educación e Ordenación Universitaria a comunicación coa designación dos seus representantes. Así mesmo, recibiuse xa nesta consellería, en cumprimento do artigo 8 da citada lei, o documento de non incorrer en incompatibilidade.
Nomeado Emilio Atrio Abad presidente do Consello Social da Universidade de Vigo, polo Decreto 166/2007, do 30 de agosto, DOG, do 21 de agosto.
Na súa virtude, esta consellería, cumprindo o establecido no artigo 7, alíneas 4 e 5,
DISPÓN:
Artigo único.-Facer pública a composición do Consello Social da Universidade de Vigo, que estará constituído polos seguintes membros:
I. En representación do Consello de Goberno da Universidade de Vigo:
-Alberto Gago Rodríguez, reitor da universidade.
-Esther María González Pillado, secretaria xeral da universidade.
-Ana Consuelo Fernández Pulpeiro, xerente da universidade.
-María Montero Muñoz, profesora, membro do Consello de Goberno.
-Carlos Mollinedo Lois, persoal de administración e servizos, membro do Consello de Goberno.
-Óscar Méndez Franco, estudante, membro do Consello de Goberno.
II. En representación dos intereses sociais de Galicia.
a) Designados polo Parlamento de Galicia.
-José María Barreiro Gómez.
-Luís Carrera Pásaro.
-Julio Estévez Fernández.
-Xesús López Carreira.
-Ernesto Pedrosa Silva.
-Mónica Vázquez Blanco.
b) Designados pola Xunta de Galicia.
-Emilio Atrio Abad, presidente do Consello Social.
-José María Casas de Ron.
-Mercedes Castro Mouzo.
-Miguel Ángel González Trigás.
-María Xesús Moreira Fontán.
-Arsenio Paz Carballo.
-Patricia Vilán Lorenzo.
c) Designados polos sindicatos.
-Olga Alonso Suárez, pola Unión Xeral de Traballadores.
-José Paraños Pardo, por Comisións Obreiras de Galicia.
d) Designados polas organizacións empresariais.
-Pilar Blanco Tuimil.
-José Manuel Fernández Alvariño.
-Manuel Rodríguez de la Fuente.
-Francisco Rodríguez García.
e) Designados polas corporacións locais dos concellos dos campus.
-Laura López Atrio, polo Concello de Vigo.
-Margarita Castejón García, polo Concello de Pontevedra.
-Federico Pérez Mato, polo Concello de Ourense.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 7 de febreiro de 2008.
Laura Sánchez Piñón
Conselleira de Educación e Ordenación
Universitaria